open-index/open-wikipedia-markdown huggingface dataset:
Ibia

O topónimo **Ibia** pode referirse a:

;En Galiza
***Ibia**, lugar da parroquia de San Xusto de Cabarcos, no concello de Barreiros;
***A Ibia**, lugar da parroquia de Monteagudo, no concello de Arteixo;
***A Ibia**, lugar da parroquia de Parada das Achas, no concello da Cañiza;
***A Ibia**, lugar da parroquia de Quins, no concello do Melón.

## Véxase tamén
### Outros artigos
***Ibias**, concello de Asturias.
Joanni Perronet

**Joanni Maurice Perronet**, nado en París o 19 de outubro de 1877 e finado na mesma cidade o 1 de abril de 1950, foi un tirador de esgrima francés, gañador dunha medalla olímpica.

## Traxectoria 
Participou nos Xogos Olímpicos de 1896 de Atenas en florete profesional logrando a medalla de prata diante o seu único rival, o grego Leonidas Pyrgos.

## Véxase tamén 
### Ligazóns externas 
* Joanni Perronet en sports-reference.com
Telemachos Karakalos

**Telemachos Karakalos** ( en grego *Τηλέμαχος Καράκαλος*), nado en Dimitsana en 1866 e finado o 15 de xuño de 1951, foi un militar e tirador de esgrima grego, gañador dunha medalla olímpica.

## Traxectoria 
Coronel de artillaría, pertencía ao Athens Club. Participou nos Xogos Olímpicos de 1896 de Atenas, competiu en sabre individual, gañando a Georgios Iatridis, Adolf Schmal e Holger Nielsen e perdendo co seu compatriota Ioannis Georgiadis, o que o colocou no segundo lugar, equivalente á medalla de prata. No ano 1897 loitou na Guerra Greco-Turca. Participou nos Xogos Olímpicos de 1900 de París con Georgiadis pero o xurado anulou a súa actuación por golpes impropios. Combateu tamén na Primeira Guerra Balcánica en 1912 e desde 1913 foi profesor de xeografía e historia militar na Academia do Exército. Escribiu a obra *Εισαγωγή της γυμναστικής στο στράτευμα*, unha introdución á práctica da ximnasia no exército, e foi autor dun manual de xeografía militar e de historia militar publicado en 1914.
Esgrima nos Xogos Olímpicos de 1968

Nos **Xogos Olímpicos de 1968** celebrados en México realizáronse oito probas de esgrima, seis en categoría masculina e dúas en categoría feminina. A competición realizouse entre os días 15 e 25 de outubro de 1968 no Centro de Esgrima Fernando Montes de Oca.

## Medallas 
### Categoría masculina 
### Categoría feminina 
## Nacións participantes 
Un total de 275 tiradores (217 homes e 58 mulleres) de 34 nacións competiron nos Xogos de México:

*  (10)
*  (5)
*  (5)
*  (3)
*  (4)
*  (5)
*  (13)
*  (4)
*  (4)
*  (20)
*  (17)

*  (20)
*  (4)
*  (19)
*  (5)
*  (3)
*  (1)
*  (14)
*  (3)
*  (2)
*  (1)
*  (1)
*  (20)

*  (4)
*  (1)
* 20px Romanía (10)
*  (20)
*  (6)
*  (5)
*  (20)
*  (1)
*  (4)
* 20px Vietnam (1)
*  (20)

## Medalleiro 
## Véxase tamén 
### Ligazóns externas 
* www.olympic.org - Buscador olímpico 
* www.sports-reference.com - Esgrima 1968
Uxío Marcos

**Uxío Marcos Nores**, nado en Ourense o 11 de xaneiro de 1993, é un exfutbolista galego, que xogaba de defensa central.

## Traxectoria 
Formouse como futbolista na canteira do Deportivo da Coruña e proclamouse campión da División de Honra co equipo xuvenil na tempada 2009/10. Na seguinte tempada debutou co Fabril na Segunda División B, co que disputou tres partidos ese ano, antes de converterse en titular indiscutible na zaga do filial na 2012/13.

O 8 de setembro de 2013, da man do adestrador Fernando Vázquez, debutou co primeiro equipo do Deportivo na Segunda División, nun partido contra o Murcia en Riazor. Uns días despois xogou o seu primeiro partido na Copa do Rei, contra o Córdoba no Nuevo Arcángel, sufrindo un golpe e fracturando varios ósos do nariz. Acabou descendendo a Terceira ese ano, e tamén o seguinte, no que xogou no Atlético Astorga, cedido pola Ponferradina. En xullo de 2016 asinou co Bugos CF, co que xogou 14 partidos antes de fichar polo La Roda no mercado invernal.

Finalmente fichou polo Cerceda, co que disputou sete encontros da Segunda B, antes de deixar o fútbol con só 25 anos.

### Selección española 
Foi internacional coa selección española sub-17, coa que disputou o Campionato Europeo de 2010 celebrado en Liechtenstein. Xogou dous encontros durante o torneo, incluída a semifinal fronte a Turquía, na que España venceu, logrando o pase á final.

## Notas 
## Véxase tamén 
### Ligazóns externas 
* Datos do xogador.com en BDFutbol 
* Datos do xogador en ceroacero.es 
* Datos do xogador en sofifa.com  
* Datos do xogador en futbol-talentos.es
Picota

[dereita|miniatura|Picota na [A Alberguería, Laza|Alberguería, Laza.]]
[miniatura|dereita|220px|Picota de [Toreno.]]

Unha **picota** é unha columna ou forca de pedra colocada nun lugar público dunha cidade ou vila, onde se expoñían os reos á vergonza pública para que servisen de escarmento, así como as cabezas dos que xa foran axustizados pola autoridade civil.

## Galería de imaxes 

Ficheiro:Presencio-Picota.jpg|Picota de Presencio, Castela e León.
Ficheiro:Obidos 04.JPG|Picota de Óbidos, Portugal.
Ficheiro:Schwaebisch Hall pillory.jpg|Picota en Schwäbisch Hall, Alemaña.
Ficheiro:Barcelos Pelourinho1377.JPG|Picota de Barcelos, Portugal.

## Notas 
## Véxase tamén 
### Outros artigos 
*Forca
* Guillotina
* Carta foral
Copa do Xeneralísimo de remo

A **Copa do Xeneralísimo** (en castelán *Copa de Su Excelencia el Generalísimo*) foi unha competición de remo en banco fixo celebrada anualmente en honor do xefe do estado español Francisco Franco na cidade da Coruña (Galiza). A primeira edición da competición disputouse en 1941, e celebrouse ininterrompidamente ata 1976, aínda que a morte de Franco tivo lugar en 1975. Durante os anos 50 e 1965, a Bandeira da Concha, o Campionato de España de Traiñeiras e a Copa do Xeneralísimo foron as únicas regatas disputadas no Cantábrico. Ademais, entre 1957 e 1961 a Copa do Xeneralísimo foi considerada o Campionato de España de Traiñeiras.

## 1941-1949: Só galegas 
Na primeira regata só participaron embarcacións integradas por seccións do exército na Coruña, e na segunda integráronse equipos de traballadores portuarios e pescadores.

## 1950-1956: Participación de embarcacións non galegas 
En 1950 participou por primeira vez unha embarcación cántabra, a **Educación y Descanso de Castro Urdiales**, que finalizaría a regata na sexta posición a 49 segundos da embarcación galega campioa. A primeira embarcación non galega en gañar a regata foi o Iberia Arraun Elkartea, que daquela recibía o nome de *Educación y Descanso de Bilbao* e que se proclamou campión por primeira vez en 1953, revalidando o título ao ano seguinte, sendo estes os dous únicos triunfos da embarcación de Sestao.

## 1957-1961: Campionato de España 
Entre 1957 e 1961 converteuse na bandeira máis importante da costa cantábrica e a Copa do Xeneralísimo pasou a ser denominada Campionato de España de Traiñeiras.

## 1962-1976: Gran regata 
A época anterior deu un grande impulso á regata, que foi a única disputada xunto coa Bandeira da Concha. Organizouse entón un sistema de rotación para o Campionato de España de Traiñeiras. Este sistema de rotación estableceu que o campión español en 1965 e 1970 se xogara na Copa do Xeneralísimo.

## Títulos por localidade 
## Véxase tamén
Periklis Pierrakos-Mavromichalis

**Periklis Pierrakos-Mavromichalis** (en grego *Περικλής Πιερράκος Μαυρομιχάλης*), nado en 1863 e finado en 1938, foi un militar, político e tirador de esgrima. 
## Traxectoria 
Fillo do xeneral Antonios Mavromichalis, dunha recoñecida familia, os Mavromichalis, de guerreiros orixinarios da península de Mani. Seguindo a tradición Periklis entrou na Academia Militar, saíndo como oficial de cabalería; experto esgrimista participou nos Xogos Olímpicos de 1896 de Atenas , gañando a medalla de bronce na proba de florete afeccionado, na rolda preliminar tivo dúas vitorias e unha derrota, perdendo contra Henri Callot, que acabou quedando segundo, e derrotando a Henri Delaborde e Ioannis Poulos. Ao ano seguinte loitou na Guerra Greco-Turca co grao de subtenente, combatendo tamén nas Guerras balcánicas, a primeira guerra mundial, xa como tenente coronel, e máis tarde na Campaña de Asia Menor co rango de tenente xeneral comandando o segundo corpo do exército. Aliado con Nikolaos Plastiras durante a revolución de setembro de 1922 que obrigou a abdicar o rei Constantino I foi ministro do interior no goberno militar de Stilianos Gonatas desde novembro de 1922 ata xaneiro de 1923 cando pasou a ocupar a carteira do exército, en xuño de 1923 tras o cesamento do xeneral Theodoros Pangalos asumiu o comando do exército en Macedonia e Tracia. Foi elixido senador para o período 1929-1932. Foi tamén presidente do Athens Club (1932-1938).

## Notas
Acipenser

***Acipenser*** é un xénero de peixes condrósteos, que é o tipo da subfamilia dos acipenserinos, da familia dos acipenséridos e da orde dos acipenseriformes.

Comprende 22 especies, segundo a clasificación do ITIS, ou 17, segundo a de FishBase, que son os esturións máis típicos, ou esturións propiamente ditos.

## Etimoloxía 
A etimoloxía de *Acipenser* é incerta; unha simple etimoloxía latina é improbábel debido ao feito da súa terminación en *-er*.

Porén, o termo podería derivar de *acupensum* vía *acipensis* seguida dalgúns reaxustes morfolóxicos, derivado de *acus*, que significa "agulla", e *pensum* termo que representaba a cantidade de la que debía tecerse nun día.

*Acipenser* designaría, daquela, o peixe coas barbelas en forma de agulla de calcetar, o que caracteriza ben o *rostrum* do animal.

## Especies 
*Nota*: Entre parénteses, os mares, ríos ou lagos onde vive cada especie ou, no seu caso, subespecie.

* *Acipenser gueldenstaedtii* Brandt & Ratzeburg, 1833 =  *Acipenser gueldenstaedtii colchicus* Marti, 1940 – **sollo rei do Danubio** ou **esturión do Danubio**
* *Acipenser medirostris* Ayres, 1854 – **sollo rei verde** ou **esturión verde**
* *Acipenser naccarii* Bonaparte, 1836 – **sollo rei do Adriático** ou **esturión do Adriático**
* *Acipenser nudiventris* Lovetsky, 1828 – **sollo rei ventre nu** ou **esturión ventre nu**
* *Acipenser stellatus* Pallas, 1771 – **sollo rei estrelado** ou **esturión estrelado**
* *Acipenser sturio* Linnaeus, 1758 – **sollo rei**
* *Acipenser transmontanus* Richardson, 1836 – **sollo rei branco**

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia. ISBN 84-453-2913-8.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Wiley, Edward G., en Paxton, J. R. & Eschmeyer, W. N. (eds.) (1988): *Encyclopedia of Fishes*. San Diego: Academic Press. pp.&nbsp;76–79. ISBN 0-12-547665-5.

### Outros artigos 
* Actinopterixios
* Condrósteos
* Acipenseriformes

### Ligazóns externas 
* Lista de especies válidas do xénero *Acipenser* en FishBase.
* Lista de especies do xénero *Acipenser* en SIIT 
* *Acipenser* en ADW 
* *Acipenser* en NCBI
Grupo de Arqueoloxía da Terra de Trasancos

dereita|miniatura|Ermida de Chamorro onde atoparon os primeiros petróglifos.
O **Grupo de Arqueoloxía da Terra de Trasancos** (**GATT**) é unha asociación cultural constituída en Ferrol en 1991 e adicada á investigación, inventariado, divulgación e preservación do patrimonio histórico e arqueolóxico.

Os inicios desta asociación están en traballos de campo feitos para André Pena Graña e co tempo, organizarse con máis xente en grupos de traballo que percorren a Terra de Trasancos e os concellos veciños catalogando e documentando achados, dende mámoas a petróglifos. O grupo está formado por algo máis dunha ducia de persoas. Caracterízase o seu traballo pola publicación dos seus achados e a divulgación dos mesmos en publicacións locais.

## Publicacións 
[miniatura|Debuxo do [petróglifo de Chamorro (Serantes, Ferrol).]]
* 1996 Aporte Sobre Vellos Cultos no Monte de Chamorro-Ferrol
* 1997 Actas Congreso Cultura Celta
* 1997 Túmulos Prehistóricos no Concellode Ferrol
* 1998 Gravados Rupestres na Parroquia de Sta María de Ois
* 1998 Túmulos Prehistóricos no Concello de Narón
* 1999 Congreso Internaciona del Arte Rupestre
* 1999 Gravados Rupestres en San Xurxo de Torres
* 2000 El Oro en Cobas Revista Columba
* 2000 O Boom Arqueolóxico de Finais do Século XX
* 2000 O Tesouro de Bedoya-Analise de Localización
* 2001 Novas Estacións Rupestres na Parroquia de Sta María de Ois
* 2002 O Mosteiro de San Cremenzo de Vilamateo
* 2003 Gravados Rupestres na Comarca do Baixo Eume
* 2004 Túmulos Prehistoricos no Concello de Monfero
* 2005 Túmulos Prehistoricos no Concello de Pontedeume
* 2006 Gravados Rupestres no Couto dos Golpes-Cabanas
* 2007 Tumulos Prehistoricos no Concello de Cabanas
* 2008 O Monte da Calvela Vilarmaior
* 2009 Novos Grabados Rupestres no Concello de Vilarmaior-I
* 2010 Túmulos Prehistóricos no Concello de Irixoa
* 2011 Novos gravados rupestres nas parroquias de Vilarmaior Torres e Vilamateo- Vilarmaior II
* 2012 Gravados rupestres de Irixoa
* 2013 Tumulos Prehistórico no Concello de Vilarmaior
* 2014 Tumulos prehistoricos dos concellos de Neda Fene Mugardes e Ares
* 2014 El Comarcal
* 2015 Trasancos Paderne Mamoas Anuario Brigantino 2015
* 2016 Gravados Rupestres no Concello de Monfero A Coruña

## Véxase tamén 
### Ligazóns externas 
* Arqueoloxía na Terra de Trasancos en YouTube
*Páxina web
Trans-splicing

O '''*trans*-splicing'* ou *trans*-empalme é un tipo especial de procesamento do ARN mensaxeiro que se dá en eucariotas no que exóns pertencentes a dous transcritos primarios diferentes de ARN son enlazados polos seus extremos.

A diferenza del, o splicing "normal" ou *cis*-splicing procesa unha soa molécula. Por tanto, o *trans*-splicing orixina un transcrito final de ARN que procede de diversas transcricións da ARN polimerase no xenoma. Este fenómeno pode ser aproveitado para terapias moleculares para tratar produtos xénicos mutados.

O *trans*-splicing pode ser o mecanismo que está detrás de certas fusións de transcritos oncoxénicas.

O *trans*-splicing utilízano certos microorganismos, principalmente protozoos da clase Kinetoplastida para producir antíxenos de superficie variables e cambiar dun estadio do seu ciclo de vida a outro. O *trans*-splicing tamén se dá nos animais; por exemplo, no verme *Caenorhabditis elegans'' é moi intenso.

## Notas 
## Véxase tamén 
### Bibliografía 
* 
* 
* 
*
Guido Balzarini

**Guido Balzarini**, nado en Arrone o 21 de outubro de 1874 e finado en Roma en 1935, foi un tirador de esgrima italiano, gañador dunha medalla olímpica.

## Traxectoria 
Esgrimista de cualidade internacional nos anos previos á primeira guerra mundial, por causa da guerra tivo que deixar de competir, volvendo á competición na década de 1920 pero sen poder competir nos campionatos mundiais por non acudir Italia a eles. Participou, non obstante, nos Xogos Olímpicos de 1924 en Anveres, logrando a medalla de ouro en sabre por equipos á idade de cincuenta anos.
Olinguito

O **olinguito**, que significa en castelán "pequeno olingo", (*Bassaricyon neblina*) é un mamífero da orde dos carnívoros e familia dos prociónidos, pertencente ao xénero *Bassaricyon*. O seu descubrimento foi anunciado o 15 de agosto de 2013.

É a primeira especie de carnívoro atopada en América en 35 anos.

## Descrición 
O olinguito é distinto do olingo e do quincajú (os quincajús semellan olingos, mais non teñen relación entre si). O seu peso medio é de 900 gramos, o que supón que é a especie máis pequena de prociónidos.

## Descubrimento 
O seu descubrimento foi anunciado o 15 de agosto de 2013 por Kristofer Helgen, un comisario dos mamíferos no *National Museum of Natural History*, Roland Kays, experto en olingos do *Museo de Ciencias Naturais de Carolina do Norte*, e os seus colaboradores. Helgen descubriu exemplares da especie no almacén do Mueso Field de Chicago e usou test de ADN para confirmar a nova especie.

O descubrimento supón a primeira identificación dunha nova especie mamífera carnívora en América en 35 anos. A especie non foi identificada antes, malia ser visto regularmente e mesmo aparecer publicamente, xa que fora confundido cos seus curmáns taxonómicos, os olingos.

## Notas 
## Véxase tamén 
### Outros artigos 
* Carnívoros
* Prociónidos

### Ligazóns externas 
* Novas fotos dunha femia e unha cría de *olinguito* La Mesenia Reserve conservation project.
Equidna

A dos **taquiglósidos** (*Tachyglossidae*) é unha familia de mamíferos da orde dos monotremas, a única da suborde dos **taquiglosos** (*Tachyglossa*), coñecidos vulgarmente como **equidnas**.

As catro especies existentes, xunto co ornitorrinco, son os únicos membros sobreviventes desta orde, e son os únicos mamíferos que poñen ovos. Malia que a súa dieta consiste en formigas e térmites, non están relacionados cos osos formigueiros de América máis que a calquera outro mamífero.

Viven en Australia e Nova Guinea.

Os equidnas reciben o seu nome do Equidna, personaxe da mitoloxía grega (en grego antigo, Εχιδνα *Echidna* "víbora"; en latín, *Echidna*) que era unha ninfa monstruosa.

## Taxonomía 
### Familia 
A familia foi descrita en 1872 polo zoólogo estadounidense Theodore Nicholas Gill.

### Xéneros e especies 
* Xénero *Tachyglossus* 
** *T. aculeatus*
* Xénero *Zaglossus* 
** *Z. attenboroughi*
** *Z. bruijnii*
** *Z. bartoni*
** †*Z. hacketti*
** †*Z. robustus*
* Xénero †*Megalibgwilia*
** †*M. ramsayi*
** †*M. robusta*

## Véxase tamén 
### Bibliografía 
* Griffiths, M.; Wells, R. T. & Barrie, D. J. (1991): "Observations on the skulls of fossil and extant echidnas (Monotremata: Tachyglossidae)". *Australian mammalogy*, **14**: 87-101. (Ver en Google Books).
* Vaughan, T. A.; J. M. Ryan & N. J. Czaplewski (2000): *Mammalogy*. Fourth Edition. Philadelphia: Saunders College Publishing.

### Ligazóns externas 
* *Tachyglossidae* na ADW. Con ampla información, imaxes e referencias bibliográficas .
* *Tachyglossidae*  en Tree of Life
Ornithorhynchidae

**Ornithorhynchidae** é unha das dúas familias existentes da orde Monotremata, cuxa única especie é o ornitorrinco. A outra familia é a Tachyglossidae, ou equidnas. Dentro da familia Ornithorhynchidae hai dous xéneros, *Obdurodon* e *Ornithorhynchus*:

*Familia Ornithorhynchidae
**Xénero †*Obdurodon* — Póla antiga da familia do ornitorrinco
***†*Obdurodon dicksoni* 
***†*Obdurodon insignis* 
***†*Obdurodon/Monotrematum sudamericanum* 
**Genus *Ornithorhynchus*
****Ornithorhynchus anatinus* (o moderno ornitorrinco)
Outros dous xéneros, *Steropodon* e *Teinolophos*, poderían pertencer a Ornithorhynchidae. Porén, ambos xéneros son moi antigos, e os científicos indican que malia estar estreitamente relacionados non forman da *Ornithorhynchidae*.

O extinto *Ornithorhynchus maximus* foi incluído orixinalmente como *Ornithorhynchus*, pero na actualidade concluíuse que pertence á familia do equidnas como *Zaglossus robustus*.

## Notas
Equidna de fociño longo

O **Equidna de fociño longo** é un dos dous xéneros (xénero ***Zaglossus***) de equidnas, monotremas espiñosos que viven en Nova Guinea. O equidna de fociño longo tamén habita en Australia. Hai tres especie existentes e dúas extintas neste xénero. O equidna é un dos dous tipos de mamíferos que poñen ovos, sendo o outro o ornitorrinco. Os equidnas son os sobreviventes dos mamíferos máis antigos e foron uns dos primeiros en amosar sinais de evolución. 
O equidna de fociño longo aparece na lista de especies ameazadas pola World Conservation Union.

## Especies 
### *Zaglossus attenboroughi* 
* Hábitat: rexións de Nova Guinea a grande altura, como os bosques de montaña
* Era: Actualidade
* Perigo crítico

### *Zaglossus bartoni* 
* Hábitat: Cordilleira central entre os Lagos Paniai e o Nanneau Range, así como na Península Huon
* Era: Acutalidade
* Perigo crítico

### *Zaglossus bruijni* 
* Hábitat: Selvas de montaña de Nova Guinea
* Era: Actualidade
* Perigo crítico

### †*Zaglossus hacketti* 
* Hábitat: Australia Occidental
* Era: Plistoceno superior
* Fósil
* Esta especies é coñecida só por resto óseos. Dun metro de lonxitude, era enorme en comparación cos equidnas ou monotremas actuais.

### †*Zaglossus robustus* 
* Hábitat: Tasmania
* Era: Plistoceno
* Fósil
* Esta especie é coñecida por unha caveira fósil de 65&nbsp;cm de longo.
* Tiña moitas puntas ó longo das costas para protexerse de depredadores e máis usábano como arma.

## Notas
Esgrima nos Xogos Olímpicos de 1972

Nos **Xogos Olímpicos de 1972** celebrados na cidade alemá de Múnic realizáronse oito probas de esgrima, seis en categoría masculina e dúas en categoría feminina. A competición organizouse entre os días 29 de agosto e o 9 de setembro.

## Medalleiro 
### Categoría masculina 
### Categoría feminina 
## Nacións participantes 
Un total de 298 tiradores (233 homes e 65 mulleres) de 37 nacións competiron nos Xogos de Múnic:

*  (5)
*  (4)
*  (13)
*  (1)
*  (5)
*  (6)
*  (15)
*  (2)
*  (6)
*  (5)
*  (1)
*  (19)

*  (19)
*  (3)
* 20px Hong Kong (2)
*  (19)
* 20px Irán (2)
*  (1)
*  (2)
*  (19)
*  (5)
*  (4)
*  (5)
*  (6)

*  (1)
*  (1)
*  (5)
*  (1)
*  (20)
*  (2)
* 20px Romanía (19)
*  (20)
*  (6)
*  (12)
*  (4)
*  (19)
*  (19)

## Medalleiro por países 
## Véxase tamén 
### Ligazóns externas 
* www.olympic.org - Buscador olímpico 
* www.sports-reference.com - Esgrima 1972
Equidna de fociño longo occidental

O **equidna de fociño longo occidental** (***Zaglossus bruijni***) é unha das catro especies existentes de equidnas e unha das tres especies de *Zaglossus* que viven en Nova Guinea. Orixinalmente descrito como *Tachyglossus bruijni*, é a especie tipo de *Zaglossus*.

## Notas 
## Véxase tamén 
### Bibliografía 
*Augee, M and Gooden, B. 1993. *Echidnas of Australia and New Guinea*. Australian National History Press ISBN 978-0-86840-046-4
*Flannery, T.F. and Groves, C.P. 1998 A revision of the genus *Zaglossus* (Monotremata, Tachyglossidae), with description of new species and subspecies. *Mammalia*, 62(3): 367-396
Negativicutes

As **Negativicutes** son unha clase de bacterias Firmicutes, que teñen unha composición peculiar da súa parede celular que se tingue como gramnegativa, a pesar de que a maioría das Firmicutes son grampositivas. As familias Acidaminococcaceae e Veillonellaceae eran antes consideradas membros da clase Clostridia. O nome Selenobacterias tamén se usa para referirse a algúns membros deste grupo. A descrición deste grupo foi emendada en 2010 e, xunto coas Acidaminococcaceae (*familia nova*), foi situada na orde **Selenomonadales** (*ordo novus*, que sería a única orde do grupo) na clase Negativicutes (*classis novus*) do filo Firmicutes.

Os membros desta familia son todos anaerobios obrigados, e aparecen en hábitats como ríos, lagos, e os intestinos de vertebrados. Poden ser desde esféricas, como *Megasphaera* e *Veillonella*, a bacilos curvados, como as selenomónadas. O xénero *Selenomonas* ten unha forma característica de crecente, con flaxelos inseridos no seu lado cóncavo, mentres que *Sporomusa* é similar pero non motil. Os seus nomes refírense a esta morfoloxía distintiva, xa que *selene* significa lúa, e *musa* significa banana. Algúns membros do grupo poden formar endósporas.

A clasificación do grupo é complicada, porque un exame máis detallado de membros deste grupo indica que os membros deste clado (grupo Selenomonas-Megasphaera-Sporomusa) son en realidade Clostridia, o que poñería en cuestión o establecemento de Negativicutes coa súa definición actual.

## Filoxenia 
A taxonomía aceptada actualmente deste grupo está baseada na LPSN  e no NCBI
e foi elaborada baseándose en datos do ARNr 16S da LTP 111 do *The All-Species Living Tree Project* 

{{Clade 
|1={{clade
  |label1=Acidaminococcaceae
  |1=
  |label2=Veillonellaceae
  |2={{clade
    |1=?*Anaerospora hongkongensis* ♠ 
    |2=?*Desulfosporomusa polytropa* ♠ 
    |3=?*Psychrosinus fermentans* ♠ 
    |4=?*Quinella ovalis* ♪ 
   }}
 }}

Notas: 
♠ Cepas que se encontran no NCBI, pero que non están listadas na LPSN
♪ Procariotas dos que non hai cultivos axénicos ou puros illados ou dispoñibles.

## Notas
Festa do mexillón de Redondela

A **festa do mexillón** é unha festa gastronómica anual celebrada na parroquia de Chapela, no concello de Redondela a primeira ou a segunda fin de semana de setembro. A festa consiste nunha degustación de mexillón en diferentes modalidades, e un concurso gastronómico.

## Notas
## Véxase tamén 
### Ligazóns externas 
* Reportaxe sobre a Festa do Mexillón de Chapela, no programa *A Revista Fin de Semana* TVG.
Festa da mazá de Redondela

A **festa da mazá** é unha festa gastronómica anual celebrada na parroquia de Negros (Redondela) a primeira fin de semana de outubro. A festa consiste nunha degustación desta froita en diferentes pratos, entre os que destacan a empanada de mazá con bacallau, a costela con mazá, o chourizo á sidra, o bacallau con mazá, brochetas de polo con mazá e o lombo con mazá e a degustación de sidra tanto doce coma anella. Tamén hai vinagre e augardente de mazá.

## Notas
## Véxase tamén 
### Ligazóns externas 
* "Festa da mazá en Santo Estevo de Negros", reportaxe no programa *A Revista Fin de Semana*, 7 de outubro de 2012.
Festa da orella de Redondela

A **Festa da orella** é unha festa gastronómica anual celebrada na parroquia de Cedeira, no concello de Redondela o primeiro domingo de decembro. A orixe desta festa foi en 1994, nun primeiro momento dentro das festas de Santo Andrés. Posteriormente, ambas celebracións desvinculáronse entre si, pasando a seren festas independentes. Dende ese ano celébranse degustacións deste produto procedente do porco, ademais dun concurso gastronómico.

## Notas 
## Véxase tamén 
### Ligazóns externas 
* Faro de Vigo: Cedeira agarda mil comensais na súa Festa da Orella.*(castelán)*
Jesús Calvo García

**Jesús Antonio Calvo García**, coñecido como **Miñón**, nado en Santiago de Compostela en 1915, foi un ferreiro e político galego.

## Traxectoria 
Ferreiro, afiliado á CNT. Co golpe de Estado do 18 de xullo de 1936 fuxiu e agochouse. Foi detido o 20 de xullo de 1937. Xulgado en consello de guerra por rebelión o 24 de agosto de 1937, o fiscal pediu a pena de morte, finalmente foi condenado a cadea perpetua. Foi reclamado polo xuíz militar da Coruña en setembro de 1948 encartado na causa 36/46 xunto con Diego Romero Jiménez, Benigno Fraga Pita, Segundo Vilaboy Martínez, Antonio Tenreiro Leira e Adolfo Allegue Allegue. Foi detido pola policía coruñesa en marzo de 1947. Cumpriu condena na Prisión Provincial de Palencia, da que saíu en liberdade condicional en 1949.

## Notas
Snæfellsjökull

O **Snæfellsjökull** é un estratovolcán situado no oeste de Islandia. Estímase que ten unha antigüidade de 700.000 anos e ten unha altitude de 1.446 msnm. O seu cumio está cuberto por un glaciar.

En realidade o nome da montaña é Snæfell, pero é máis coñecido como "Snæfellsjökull" para distinguilo doutras dúas montañas homónimas (*jökull* significa glaciar en islandés). Sitúase na parte máis occidental da península de Snæfellsnes. Ás veces, nos días despexados pódese divisar dende a cidade de Reiquiavik a unha distancia de 120 quilómetros.

O volcán é un dos lugares de Islandia máis coñecidos, principalmente debido á novela *Viaxe ao centro da Terra* (1864) de Jules Verne, na que os protagonistas atopan unha entrada ó centro da Terra a través do Snæfellsjökull.

A montaña inclúese dentro do **Parque Nacional Snæfellsjökull** (*Þjóðgarðurinn Snæfellsjökull* en lingua islandesa), fundado no 2001.

## Galería de imaxes 

Ficheiro:Snæfellsjökullfromthesea.JPG|Snæfellsjökull visto dende o mar.
Ficheiro:Hellnar church (1).jpg|Igrexa de Hellnar, co volcán ó fondo.
Ficheiro:Snaefellsnes-Snaefellsjökull-Summit-20030529.jpg|Cumio do Snæfellsjökull.
Ficheiro:Snæfellsjökull-kfk-1.jpg|O volcán visto dende a base.
Ficheiro:Iceland Snaeffels.png|Imaxe satélite.

## Notas 
## Véxase tamén 
### Ligazóns externas 
*Páxina oficial do parque nacional
Ardagán, Marrozos, Santiago de Compostela

**Ardagán** é un lugar da parroquia de Marrozos no concello coruñés de Santiago de Compostela, na comarca de Santiago. Segundo o IGE en 2018 tiña 55 habitantes (26 homes e 29 mulleres), o que supón unha diminución respecto do ano 1999 cando tiña 61 habitantes.

## Lugares e parroquias 
### Lugares de Marrozos 
### Parroquias de Santiago de Compostela
Rachel Boston

**Rachel Boston**, nada o 9 de maio de 1982 en Chattanooga, Tennessee, é unha actriz norteamericana de cinema, televisión e teatro.

## Filmografía 
**American Dreams* (2002-2005)
**Fifty Pills* (2006)
*''* (2008)
**(500) Days of Summer* (2009)
**Ghosts of Girlfriends Past* (2009)
**The Pill* (2009)
**It's a Disaster* (2012)
**In Plain Sight* (2011-2012)
**Witches of East End'' (2013)

## Ligazóns externas 
*Ficha na IMDb
Demografía de Azerbaidján

A poboación estimada de **Azerbaidján** no ano 2013 é de 9&nbsp;411&nbsp;800 habitantes.

## Poboación 
**Poboación:** 8&nbsp;922&nbsp;300 (abril de 2009), 7&nbsp;868&nbsp;385 (xullo de 2004), 7&nbsp;830&nbsp;764 (xullo de 2002), 7&nbsp;748&nbsp;163 (xullo de 2000)
**Estrutura de idade:**
*0-14 anos:*
30% (homes 1&nbsp;172&nbsp;944; mulleres 1&nbsp;127&nbsp;624)
*15-64 anos:*
63% (homes 2,388,737; mulleres 2&nbsp;525&nbsp;797)
*65 anos ou máis:*
7% (homes 210.774; mulleres 322.287) (2000 est.)
Taxa de crecemento da poboación:
0.27% (ano 2000)
**Taxa de natalidade:**
18,08 nacidos/1.000 habitantes (2000 est.)
**Taxa de mortalidade:**
9,47 mortos/1.000 habitantes (2000 est.)
**Taxa neta de migración:**
-5,92 migrantes/1.000 habitantes (2000 est.)
**Distribución por sexo:**
*no nacemento:*
1,05 home(s)/muller
*menos de 15 anos:*
1,12 home(s)/muller
*15-64 anos:*
0,96 home(s)/muller
*máis de 65 anos:*
0,58 home(s)/muller
*En total:*
0,97 home(s)/muller (2009 est.) 
**Taxa de mortalidade infantil:**
10,06 mortos/1.000 nacidos vivos (2009 est.)
**Esperanza de vida ao nacer:**
*Poboación total:*
66,66 anos
*homes:*
62,53 anos
*mulleres:*
71,34 anos (2009 est.)
**Taxa de fecundidade:**
2,19 nenos/mulleres (2000 est.)
**Nacionalidade:**
*noun:*
Azerí
**Grupos étnicos:**
Azerís 91,6%, lezguios 2,0%, rusos 1,35%, armenios 1,35%, outros 3,3% (2009 est.)
*Nota:*
Case todos os armenios viven na rexión separatista de Nagorno-Karabakh.
**Relixións:**
Musulmáns 96%, Rusos ortodoxos 1,3%, Armenios apostólicos 1,3% (só en Nagorno-Karabakh), outros 1,4% (2009 est.)
*Nota:*
Afiliación relixiosa é só nominal, a porcentaxe de certos practicantes son moito menores.**Idiomas:**
Azerí 92%, ruso 1,35%, armenio 1,35% (só en Nagorno-Karabakh), outros 5,3% (2009 est.)
**Alfabetismo:**
*definición:*
persoas de 15 anos e máis que poden ler e escribir
*total da poboación:*
99%
*homes:*
99%
*mulleres:*
99% (2009 est.)

## Gráficos e mapas 

Ficheiro:Azerbaijan population.svg|Gráfico da evolución demográfica de Azerbaidján entre 1960 e 2010 (en miles).
Ficheiro:Azerbaijan Population1958-2006 cropped.jpg|Gráfico da evolución demográfica rural de Azerbaidján entre 1958 e 2006 (en millóns).
Ficheiro:Pyramide Azerbaidjan.PNG|Pirámide de idades de Azerbaidján en 2005 (en miles).

## Notas 
## Véxase tamén 
### Outros artigos 
* Azerbaidján
Equidna de fociño longo de Attenborough

O **equidna de fociño longo de Attenborough** (*Zaglossus  attenboroughi*), tamén coñecido como **equidna de fociño longo de Sir Davis** é unha das tres especies do xénero *Zaglossus* que vive en Nova Guinea. Recibe o seu nome na honra de Sir David Attenborough, o eminente naturalista. Vive nas Montañas Ciclopes en Papúa, provincia de Indonesia, preto das cidades de Sentani e Jayapura.

É o membro máis pequeno do seu xénero, sendo máis semellante en tamaño ó equidna de fociño curto que ós outros membros do seu xénero. O macho é meirande que a femia, e poden diferenciarse polas esporas das patas traseiras. O equidna non é un animal social, que só se xunta con outros da súa especie unha vez ó ano (en xullo) para emparellarse. A femia deposita os ovos despois de oito días, e as crías estarán na bolsa da nai preto de oito semanas ou ata que as súas espiñas se desenvolvan.

Ten hábitos nocturnos, e pode facerse unha bóla de espiñas cando se sente ameazado, de forma parecida a como o fan os ourizos. O equidna pesa entre 5 e 10&nbsp;kg, e pode atoparse en toda Nova Guinea, sendo máis común nas zonas montañosas.

## Notas
Igrexa de Santiago de Redondela

A **igrexa de Santiago de Redondela** é o templo parroquial de Redondela, amais da principal e máis grande igrexa do concello de Redondela.

## Características 
Está situada no casco antigo da vila, nun dos lugares de maior altitude, nun lugar de paso no camiño portugués do Camiño de Santiago. Foi construída no século XII, mais no século XV foi restaurada en estilo gótico, dando lugar á estrutura actual. No seu interior coexisten cinco capelas.

## Véxase tamén 
### Ligazóns externas 
* Turismo de Redondela: 9 propostas esenciais.
A luz prodixiosa

***A luz prodixiosa*** (en ) é unha película española de 2003 dirixida por Miguel Hermoso.

## Sinopse 
A principios da guerra civil española, un pastor, chamado Joaquín, socorre un home que os seus verdugos deron por morto na contenda. Joaquín recólleo na súa casa e pouco a pouco empeza a interesarse polo seu pasado. Logo, déixao nun convento ao coidado dunha monxa. Pasados 40 anos, en 1980, reencóntrase con el en Granada.
Un feito fortuíto axuda ao mendigo a recuperar a súa memoria perdida, chegando a pensar que é o mesmo Federico García Lorca.

## Comentarios 
Baseada na novela homónima do escritor e guionista Fernando Marías.

Miguel Hermoso abre a polémica do que pasou co poeta granadino tras a súa execución no ano 1936. Non se sabe con certeza onde quedaron os seus restos, aínda que os indicios apuntan a que está enterrado nunha fosa común da localidade de Víznar, provincia de Granada.

## Notas
Parque Nacional Skaftafell

[miniatura|280px|Vista dun cámping co [volcán Öræfajökull ó fondo.]]
O **Parque Nacional Skaftafell**, en islandés *Þjóðgarður Skaftafell*, é un antigo parque nacional do sur de Islandia, que o 7 de xuño de 2008 foi fusionado no Parque Nacional Vatnajökull xunto co tamén antigo Parque Nacional Jökulsárgljúfur.

## Historia 
O parque fora fundado o 15 de setembro de 1967 e situábase entre as vilas de Kirkjubæjarklaustur e Höfn.

Estivo habitado durante a Idade Media e aínda se poden atopar antigas granxas e edificacións na zona. Porén, foron abandonadas despois de dúas erupcións volcánicas. As dúas granxas que se conservan foron rehabilitadas para o turismo. O parque tamén ten unha oficina de información, un cámping e hai varias rutas de sendeirismo.

## Galería de imaxes 

Ficheiro:SKA-Svartifoss-GOE.jpg|Fervenza Svartifoss.
Ficheiro:SKF-GO0009-Sel.jpg|Antigas granxas en Sel.
Ficheiro:SKF-GO-Morsarjokull.jpg|Vista do glaciar Morsárjökull.
Ficheiro:SkaftafellGO170.jpg|Escalada do glaciar Svínafellsjökull.

## Notas 
## Véxase tamén 
### Ligazóns externas 
*Páxina oficial
Caviar Beluga

miniatura|180px|Caviar Beluga.
O **caviar Beluga** é un caviar que consiste nas ovas ou míllaras do esturión beluga, a especie *Huso huso*, da familia dos acipenséridos.

Este esturión encóntrase principalmente no mar Caspio, o lago de auga salgada máis grande do mundo, que está bordeado por Irán e os antigos países da antiga URSS, hoxe da CEI, Azerbaidján, Kazakhstán, Rusia e Turkmenistán.

Tamén pode encontrarse na conca do mar Negro e, ocasionalmente, no mar Adriático.

O caviar Beluga é o máis prezado e caro dos caviares, cuns prezos no mercado que oscilan desde os 7.000 aos 10.000 dólares por quilogramo.

## Notas 
## Véxase tamén
Cesáreo Briones Varela

**Cesáreo Briones Varela**, nado en Tafalla o 1 de setembro de 1904 e finado en Santiago de Compostela o 18 de abril de 1968, foi un practicante e político galego.

## Traxectoria 
Fillo de Arturo Briones Saenz, Tenente Coronel do Rexemento de Zaragoza, e irmán de Arturo Briones Varela. Estudou o bacharelato no Instituto de Santiago. Alumno de Ciencias (1923-1925) e Medicina (1923-1935) na Universidade de Santiago de Compostela e fixo amizade con Antonio Ramos Varela, desde 1928 deu clases a estudantes de bacharelato na Academia Gelmírez. Durante a Segunda República foi militante anarquista, sendo un dos fundadores do Sindicato de Sanidade da CNT en 1931 e do Ateneo Libertario de Santiago en 1932, e director da Biblioteca Circulante Comunista-Libertaria. Frecuentaba con Antonio Ramos Varela, tamén anarquista, Santiago Montero Díaz, Gonzalo Torrente Ballester e outros intelectuais, o parladoiro do “Café Español”. En 1934 foi detido varias veces pola súa actividade política.

Co golpe de Estado do 18 de xullo de 1936 fuxiu ao monte Pedroso en compañía de Antonio Ramos, Luís García Pazos e Cándido Sánchez Rodríguez. Despois escondeuse na súa propia casa. Sabendo que andaban na súa procura para pasealo, presentouse ao xefe da Falanxe santiaguesa dicíndolle que era amigo de Santiago Montero Díaz. Protexido por un militar franquista, pasou a Portugal o 7 de outubro, estivo preso en Porto, logrou marchar a París e, finalmente chegar a Bilbao para loitar contra o bando franquista en Asturias. Coa caída da fronte Norte a finais de 1937 foi detido en Trubia e encerrado nun campo de concentración en Luarca. Foi xulgado en Compostela en marzo de 1938. No xuízo foi avalado por falanxistas como Santiago Montero Díaz, Gonzalo Torrente Ballester, Eduardo Paz Santás, Manuel López e José María Castroviejo. Foi condenado a cadea perpetua. Compartiu prisión con Antonio Ramos. Foi liberado en 1941. Abríronlle expediente de responsabilidades políticas en 1941.

Rexentou unha academia privada en Compostela. Interesado pola filosofía alemá. Casou con Sofía Cabana López, viúva de Marcelino Pasín Noya que fora asasinado polos franquistas. Foi amigo do anarquista Francisco Lorenzo, dono da taberna onde se reunían, que axudou a Ramos e a Briones, incluso á familia deste.
## Notas 
## Véxase tamén 
### Bibliografía 
* 
* 
* 
*
Esgrima nos Xogos Olímpicos de 1976

Nos **Xogos Olímpicos de 1976** celebrados en Montreal realizáronse oito probas de esgrima, seis en categoría masculina e dúas en categoría feminina. A competición realizouse entre os días 20 e 29 de xullo de 1976 no *Winter Stadium* da Universidade de Montreal.

## Medallas 
### Categoría masculina 
### Categoría feminina 
## Nacións participantes 
Un total de 281 tiradores (211 homes e 70 mulleres) de 34 nacións competiron nos Xogos Olímpicos de Montreal:

*  (7)
*  (3)
*  (5)
*  (4)
*  (1)
*  (5)
*  (13)
*  (1)
*  (13)
*  (3)
*  (1)

*  (1)
*  (4)
*  (18)
*  (18)
* 20px Hong Kong (4)
*  (18)
* 20px Irán (13)
*  (1)
*  (18)
*  (8)
*  (4)
*  (2)

*  (5)
*  (1)
*  (18)
*  (4)
* 20px Romanía (18)
*  (18)
*  (7)
*  (6)
*  (5)
*  (18)
*  (16)

## Medalleiro por países 
## Véxase tamén 
### Ligazóns externas 
* www.olympic.org - Buscador olímpico 
* www.sports-reference.com - Esgrima 1976
Huso huso

O ***Huso huso*** é unha especie de peixe condrósteos da orde dos acipenseriformes e familia dos acipenséridos, que habita principalmente na conca do mar Caspio, e tamén, aínda que menos abundante, na do mar Negro e que, ocasionalmente, se pode encontrar no mar Adriático.

Moi prezado polasa súas ovas, o exquisito e carísimo caviar Beluga, que alcanza nos mercados prezos que oscilan desde os 7.000 aos 10.000 dólares por quilogramo.

Porén, a súa carne non é moi prezada.

## Características 
É un peixe anádromo, que remonta os ríos para reproducirse.

Pode alcanzar gran tamaño: capturáronse exemplares moi vellos de até 5 m de lonxitude.

É de lento crecemento e tardía maduración, e pode vivir uns 150 anos.

Este esturión é un gran depredador, alimentándose doutros peixes.

## Estado de conservación 
O número de espécímes da especie foi reducíndose estremadamente nos últimos anos debido á sobrepesca e á contaminación, obrigando a moitos gobernos a restrinxir a súa comercialización.

A IUCN clasifica este esturión como "especie en perigo de extinción".

É unha especie protexida que fugura na lista do Anexo II do Convención de Berna. e o seu mercado está restrinxido polo Apédice II do CITES.

As poboacións que subsisten no mar Mediterráneo están fortemente protexida polo Anexo II da Convención de Berna, prohibindo calquera morte intencionada destes peixes.

O *Servizo de pesca e Vida Salvaxe* dos Estados Unidos prohibiu a importación do "caviar Beluga" e outros produtos derivados deste peixe do mar Caspio desde o 7 de outubro de 2005.

## Notas 
## Véxase tamén
Arturo Briones Varela

**Arturo Briones Varela**, nado en Zaragoza en 1901 e finado en Santiago de Compostela o 28 de novembro de 1936, foi un médico e político español.

## Traxectoria 
Fillo de Arturo Briones Saenz, Tenente Coronel do Rexemento de Zaragoza, e irmán de Cesáreo Briones Varela. Estudou Medicina na Universidade de Santiago de Compostela, rematando en 1925. Marchou a Zaragoza, pero regresou para ser médico municipal de Frades, residindo en Gafoi. En xuño de 1930 recibiu unha homenaxe popular en Frades. Durante a Segunda República foi militante de Izquierda Republicana. Co golpe de Estado do 18 de xullo de 1936 foi detido. Xulgado en Compostela por rebelión militar o 16 de novembro, foi condenado á pena de morte. Foi executado no cemiterio de Boisaca o 28 de novembro de 1936.

## Vida persoal 
Casou con Pura Varela Curvera en 1925.

## Notas 
## Véxase tamén 
### Bibliografía 
* 

### Ligazóns externas 
* Cartas de republicanos galegos condenados a morte (1936-1948)
Huso

***Huso*** é un xénero de peixes condrósteos da subfamilia dos acipenserinos, da familia dos acipenséridos dentro da orde dos acipenseriformes.

## Etimoloxía 
*Huso* é un termo do latín medieval derivado do antigo alto alemán *Hūso*, voz relacionada coa do noruegués dialectal *huse*, "cranio", probabelmente en alusión ás placas óseas que protexen a cabeza destes peixes.

## Especies 
O xénero comprende 2 especies, segundo a clasificación do SIIT:

* *Huso dauricus* (Georgi, 1775)
* *Huso huso* (Linnaeus, 1758)

## Filoxenia 
Datos recentes indican unha orixe polifilética do xénero *Huso*, e algúns autores suxiren que as súas dúas especies deberían incluirse no xénero *Acipenser.

## Notas 
## Véxase tamén 
### Bibliografía 
* Birstein, V. J. & DeSalle, R. (1998): "Molecular phylogeny of Acipenserinae". *Mol. Phylogenet. Evol*. **9** (1):141-55. Resumo.
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Wiley, Edward G., en Paxton, J. R. & Eschmeyer, W. N. (eds.) (1988): *Encyclopedia of Fishes*. San Diego: Academic Press. pp.&nbsp;76–79. ISBN 0-12-547665-5.

### Outros artigos 
* Acipenseriformes
* Acipenséridos
* Acipenser
* Caviar Beluga

### Ligazóns externas 
* *Huso* en ITIS.
* *Huso*  en Catalogue of Life: 15th agosto 2013. Contén os sinónimos das especies do xénero.
* *Huso'' en ADW  Contén ampla información.
Moncho Abal

**José Ramón Abal Varela**, nado en Ribadumia en 1920 e finado en Pontevedra o 2 de xullo de 2013, foi un político galego do PPdeG.

## Traxectoria 
Foi nomeado alcalde do Concello de Cotobade en 1971. Nas primeiras eleccións democráticas encabezou a candidatura da UCD á alcaldía de Cotobade e foi elixido alcalde. Volveu ser elixido alcalde nas sucesivas eleccións, primeiro por Alianza Popular e despois polo PPdeG, ata 2003. Foi tamén deputado provincial.

## Vida persoal 
Casou con María Teresa Pazos García.

## Notas 
## Véxase tamén 
### Outros artigos 
* Eleccións municipais en Cotobade

### Ligazóns externas 
* "Fallece a los 93 años José Ramón Abal, que fue alcalde de Cotobade durante más de 3 décadas", artigo en *Faro de Vigo*, 3 de xullo de 2013.
Marcello Bertinetti

**Marcello Bertinetti**, nado en Vercelli o 26 de abril de 1885 e finado no mesmo lugar o 31 de xullo de 1967, foi un médico, futbolista e tirador de esgrima italiano, gañador dunha medalla olímpica.

## Traxectoria 
Bertinetti foi o fundador da sección futbolística do Società Ginnastica Pro Vercelli en 1903 despois de ver en Turín un partido de fútbol, formando parte do equipo que conquistou o campionato de Italia de fútbol de 1908. No ano 1909 xogou co Juventus como centrocampista durante unha tempada.

Practicante de esgrima, competiu nos Xogos Olímpicos de 1908 de Londres, logrando a medalla de prata en sabre por equipos, rematando cuarto na proba de espada por equipos, en espada e sabre individual non logrou superar a primeira rolda. Entre 1911 e 1922 foi médico en Libia. Nos Xogos Olímpicos de 1924 de París foi campión olímpico en sabre por equipos e medalla de bronce en espada por equipos. A súa última participación olímpica foi nos Xogos Olímpicos de 1928 de Ámsterdan quedando primeiro en espada por equipos. Foi tamén medalla de bronce nos Mundiais de esgrima de 1929 es espada individual.

## Notas
Alessandro Pirzio Biroli

**Alessandro Pirzio Biroli**, nado en Bologna o 23 de xullo de 1877 e finado en Roma o 20 de maio de 1962, foi un militar e tirador de esgrima italiano.

## Traxectoria 
miniatura|Pirzio cos seus compañeiros de equipo durante os Xogos Olímpicos de 1908
Procedente dunha afamada familia de exploradores e aventureiros, era un experto esgrimista, participando nos Xogos Olímpicos de 1908 de Londres, eliminado na primeira rolda nas probas de espada e sabre pero pola contra logrou a medalla de prata en sabre por equipos. No ano 1918 recibiu o mando como oficial comandante do 8º Rexemento de Bersaglieri e despois da 7ª Brigada de Bersaglieri. Entre 1921 e 1927 estivo a cargo da misión militar no Ecuador. Xeneral comandante da *División Monte Nero* de 1932 deica 1933 e do V Corpo *Trieste* de 1933 a 1935, participou na Guerra de Etiopía, como xeneral comandante dos Corpo Eritreo, ocupando Dessie, converténdose de seguida no gobernador de Amara do 1 de xuño de 1936 ao 15 de decembro de 1937.

### Segunda guerra mundial 
[miniatura|O chetnik colaboracionista [Pavle Đurišić durante un discurso, en segundo plano Pirzio como gobernador de Montenegro]]
Investido xeneral do 9º Exército en 1941, e pouco despois do Cuartel Xeneral Italiano en Albania, foi gobernador de Montenegro do 23 de xullo de 1941 ao 13 de xullo de 1943, aplicou unha política dura, remedando os métodos dos alemáns ordenando que por cada militar italiano morto habían ser fusilados 50 reféns e polos feridos 10 reféns. Recibiu de Hitler a Gran Cruz da Aguia Alemá con espada como máximo recoñecemento da súa espléndida cualidade militar e organizativa.

## Notas
María Jesús Escudero Lago

**María Jesús Escudero Lago** é unha política galega do PSdeG-PSOE.

## Traxectoria
Nas eleccións municipais de 2003 encabezou a candidatura do PSdeG-PSOE á alcaldía de Mos e foi elixida alcaldesa cun goberno de coalición co BNG. Volveu ser elixida alcaldesa nas municipais de 2007 outra vez co apoio do BNG. O 12 de decembro de 2008 a portavoz do PPdeG Nidia Arévalo encabezou unha moción de censura co apoio do concelleiro Gerardo Alonso, tránsfuga do PSdeG. Despois dun tenso pleno no que centos de veciños se manifestaron en contra da moción, Nidia Arévalo converteuse en alcaldesa de Mos.

## Notas
## Véxase tamén
### Outros artigos
*Eleccións municipais en Mos

### Ligazóns externas
*"En esta lista van personas de mi total confianza como iban en la anterior" Entrevista en *Faro de Vigo* 
*María Jesús Escudero Lago, Alcaldesa de Mos: "É hora de porlle punto e final ó desorden urbanístico en Mos" Entrevista en *Faro de Vigo*
Miguel Hermoso

**Miguel Hermoso**, nado en Granada en 1942, é un director de cine español.
## Traxectoria
Licenciado en Dereito, estudou a especialidade de Dirección na Escola Oficial de Cinematografía de Madrid. Empezou realizando documentais, anuncios e como auxiliar de dirección, até aprender o oficio e destacar como director tanto en cine como en televisión.
## Vida persoal
Seu fillo Miguel Hermoso Arnao (Madrid; 1971) é actor e músico.

## Longametraxes 
* *Lola* (2007)
* *La luz prodigiosa* (2003)
* *Fugitivas* (2000)
* *Como un relámpago* (1997)
* *Tango* (1992)
* *Loco veneno* (1988)
* *Marbella, un golpe de cinco estrellas* (1986)
* *TruhanesTruhanes* (1983)

## Curtametraxes 
* *Vision of Europe* (2003)
* *Fórmula* (1978)
* *Tom el salvaje* (1973)
* *Ecuador africano* (1970)
* *Retrato de Camelia* (1968)
* *Ejercicio a doble escala* (1966)

## Televisión 
* *Café con leche* (1996)
* *Truhanes* (1993-1994)
* *La mujer oriental* (1992)

## Véxase tamén 
### Ligazóns externas 
* Páxina oficial de Miguel Hermoso